「超人」亨利卡維爾新片玩即興 伸脷癲喪樣成焦點
2024年04月20日 00:01
東網電視
更多新聞短片
擅長拍攝型男動作加黑色幽默的英國導演佳烈治(Guy Ritchie),繼2015年電影《特務型戰》(The Man from U.N.C.L.E.)後再與「超人」亨利卡維爾(Henry Cavill)合作,推出二戰動作新片《無限制軍團》(The Ministry of Ungentlemanly Warfare)!劇情改編自二戰歷史人物,講述英國首相邱吉爾與軍官弗萊明(Ian Fleming)為對付德國納粹,組織史上首隊特務部隊,由亨利飾演隊長Gus March-Phillipps,以各種陰濕手段獵殺敵人!弗萊明退役後,便是撰寫占士邦小說的著名作家,其角色亦在片中亮相。
亨利受訪時透露其中一幕他獵殺納粹成員時伸出舌頭的一臉癲喪樣,是即興度出來:「呢個係我同佳導一齊即興度出嚟。佳導話:『我想你表現得好玩啲,例如伸吓脷咁樣。』我哋試完就覺得好就保留咗,呢個係我哋第一次決定Gus喺呢啲情況會喪喪哋,咁樣更加過癮。」